คือหลังคลอด ฉีดยาคุม3เดือนมาให้ แล้วน้ำหนักก้อขึ้น พอครบกำหนดฉีดอีก หนูก้อเปลี่ยนมาเป็นกินยาคุมแทน กินมาได้2เดือน น้ำหนักก้อไม่มีทีท่าว่าจะลง อยากเลิกกินอ่ะค่ะ เพราะมีคนบอกหลายคนว่าน้ำหนักขึ้นเพราะยาคุม เลยอยากทราบว่า ถ้าจะเลิกกินยาคุมกำเนิด จะมีโอกาสตั้งครรภ์เลยมั้ยค่ะ เวลามีเพศสัมพันธ์ ก้อหลั่งนอกตลอดน้ะค้ะ ถ้าไม่กินยาคุมกำเนิด จะมีโอกาสท้องง่ายมั้ยค่ะ เพราะเพิ่งคลอดลูกมาได้6เดือนเอง
สวัสดีค่ะ หากคลอดลูกมาได้ 6 เดือน และไม่ได้ให้นมลูกทานแล้ว การทำงานของรังไข่ก็น่าจะกลับมาเป็นปกติแล้ว ดังนั้น หากหยุดทานยาคุมกำเนิด ประสิทธิภาพในการป้องกันการตั้งครรภ์ก็จะหมดลงในทันที และโอกาสที่จะตั้งครรภ์ก็จะมีได้ภายใน 2-3 สัปดาห์ค่ะผลของยาฉีดคุมกำเนิดหรือยาเม็ดคุมกำเนิดในการทำให้น้ำหนักตัวขึ้นนั้น ส่วนใหญ่จะขึ้นเพียงไม่มาก คือประมาณ 1-3 กิโลกรัม และมักเป็นในเพียงช่วงแรก หากมีน้ำหนักตัวขึ้นมากหรือยังคงขึ้นเรื่อยๆ ส่วนใหญ่จะไม่ได้เกี่ยวข้องกับยาฉีดหรือยาเม็ดคุมกำเนิด แต่เกิดจากพฤติกรรมในการทานอาหารมากกว่า ดังนั้น เมื่อหยุดฉีดยาและหยุดทานยาคุมกำเนิดไป น้ำหนักตัวย่อมไม่ลง หากไม่ได้ปรับเปลี่ยนลักษณะอาหารที่ทานและการออกกำลังกายค่ะดังนั้น หากยังไม่พร้อมที่จะตั้งครรภ์ ก็ควรทานยาคุมกำเนิดต่อ หรือกลับไปฉีดยาคุมกำเนิดก็ได้ สำหรับน้ำหนักตัว หากต้องการลด ก็ต้องควบคุมปริมาณและลักษณะอาหารที่ทานในแต่ละวัน ร่วมกับการออกกำลังกายด้วยค่ะ